tartuNLP/wikipedia-smugri-20251201 huggingface dataset:
Matsalu loodusfilmide festival

Matsalu loodusfilmide festival (lühend MAFF) on Eestis toimuv rahvusvaheline loodusfilmide festival. Festivali korraldab MTÜ Matsalu Loodusfilmide Festival. Festivali direktor on Silvia Lotman. Festival on nimetatud lähedal asuva Matsalu rahvuspargi järgi.
Esimene festival toimus 2.–5. oktoobrini 2003 Lihulas.
Frīdrihs Skujiņš

Frīdrihs Kārlis Skujiņš (1890–1957) oli Läti arhitekt.
Etnopatsy

Etnopatsy on Eesti ansambel. 
Ansambli moodustavad Aile Alveus-Krautmann ja Elis Loik.
Ansambel osales lauluga "Külm" võistlusel Eesti Laul 2018. Ansambel sai poolfinaalis kuuenda koha ja ei pääsenud finaali.
Bērzpils

Bērzpils (latgali Bierzpiļs) on küla ("vidējciems") Lätis Balvi piirkonnas, Bērzpilsi valla halduskeskus. Küla asub merepinnast 105 meetri kõrgusel, piirkonna keskusest Balvist 37 ja Riiast 239 kilomeetri kaugusel. Lisaks vallamajale asuvad külas veel keskkool, raamatukogu ja postkontor.
Küla tekkis endise Domopole mõisa keskuse juurde. Nõukogude perioodil kandis see nime Domopole ja oli kohaliku sovhoosi keskasulaks.
Peeter Meriläinen

Peeter Meriläinen (20. detsember 1929 Gattšina rajoon, Leningradi oblast, Vene NFSV – 28. juuni 2009 Pisisaare) oli eesti põllumajandustegelane ja majandijuht.
1964. aastal lõpetas ta kaugõppes Olustvere Sovhoostehnikumi.
1950. aastate alguses oli ta Otepää rajooni põllumajandusosakonna juhataja. 1953. aastast Otepää rajooni Töörahva Saadikute Nõukogu liige.
1954. aastast oli ta Põltsamaa rajooni "Punalipu" kolhoosi esimees, hiljem pikka aega Jõgeva rajooni Pajusi kolhoosi esimees.
Mart Uudla

Mart Uudla (19. september 1927 Järvepera – 6. oktoober 2016) oli eesti põllumajandustegelane ja majandijuht.
1946. aastal lõpetas ta Kuremaa Loomakasvatustehnikumi zootehnikuna, 1947. aastal Väimela põllumajandustehnikumi agronoomia erialal ning 1967. aastal kaugõppes Eesti Põllumajanduse Akadeemia samuti agronoomia erialal.
1947. aastast töötas ta Peasordiviljasalve Tartu põhivarupunkti agronoomina. 1952. aastal sai ta Jõgeva sordiaretusjaama direktori asetäitjaks tootmisalal, 1956. aastast Jõgeva sordiaretusjaama katsemajandi zootehnikuks, 1957. aastast direktoriks. Aastatel 1961–1987 oli ta Jõgeva rajooni Jõgeva näidissovhoosi esimees.
Krišjāņi vald

Krišjāņi vald (läti "Krišjāņu pagasts") on vald Lätis Balvi piirkonnas.
Vald piirneb sama piirkonna Bērzpilsi ja Tilža vallaga, samuti ka Rēzekne piirkonna Nautrēni ja Gaigalava vallaga ning Ludza piirkonna Salnava vallaga.
Valla pindala on 71 km². 2016. aasta seisuga elas seal 387 inimest. Aastal 2011 elas vallas 367 lätlast, 13 venelast, 2 valgevenelast ja 1 ukrainlane Valla keskus on Krišjāņi küla. Vallamaja asub aadressil Jaunatnes iela 3, vallavanem on Jāzeps Ludboržs.
Ajalugu.
Aastal 1945 moodustati Tilža vallas Krišjāņi külanõukogu, aastal 1949 likvideeriti aga Tilža vald ametlikult. Aastal 1954 liideti Krišjāņi külanõukoguga likvideeritav Krampiņi külanõukogu. Aastal 1955 ühendati kolhoosi Plēsums maad Beļava külanõukoguga. Vald moodustati külanõukogust aastal 1991. Enne 2009. aasta haldusreformi kuulus vald Balvi rajooni. 2009. aastast kuulub Krišjāņi vald Balvi piirkonda.
Kaitstavad objektid.
Muinsusmälestistest on kohaliku kaitse all Putrāni kalmistu kabel ja Krišjāņi muinaskalmed ehk Sõjahauad. Looduskaitse all on Bišulīči tamm, lisaks asub vallas veel kolm nimetut looduskaitsealust põlispuud. Valla lääneosa jääb osaliselt Lubānsi märgala hoiualale.
Külad.
Vallas on üksteist küla. Valla keskuses Krišjāņis ("vidējciems") oli aastal 2018 133 elanikku. Kümme valla küla on staatusega "skrajciems" – Krampines 25 elanikuga aastal 2018, Mežupe 53 elanikuga aastal 2018, Nagleiši 29 elanikuga aastal 2018, Putrāni 24 elanikuga aastal 2018, Pūrines 10 elanikuga aastal 2018, Runcine 20 elanikuga aastal 2018, Zaltupe 8 elanikuga aastal 2018, Žogi 50 elanikuga aastal 2018, Vakšinīki 7 elanikuga aastal 2018 ja Veituli 6 elanikuga aastal 2018. Ülejäänud valla elanikud elavad külade koosseisu mitte kuuluvates taludes.
Krišjāņi

Krišjāņi ehk Krišani (vanasti ka Krišāni, Krišjāņu pusmuiža ja Kryšani) on küla ("vidējciems") Lätis Balvi piirkonnas, Krišjāņi valla halduskeskus. Küla asub merepinnast 100 meetri kõrgusel, piirkonna keskusest Balvist 46 ja Riiast 246 kilomeetri kaugusel. Lisaks vallamajale asuvad külas veel rahvamaja, Bērzpilsi keskkooli Krišjāņi osakond, katoliku kirik ning raamatukogu.
Nõukogude perioodil oli küla kohaliku samanimelise kolhoosi keskasulaks. Sealsed muinaskalmed on kohaliku kaitse all.
Illar Viller

Illaг Viller (sündinud 3. augustil 1931 Virumaal) on eesti põllumajandustegelane ja majandijuht.
Ta oli Haapsalu rajooni K. J. Vorošilovi nimelise kolhoosi esimees, hiljem Matsalu kolhoosi, 1977. aastast Karuse kolhoosi esimees.
Aastatel 1993–1996 oli ta Lihula vallavolikogu liige.
Eesti Orienteerumisliidu teenetemärk

Eesti Orienteerumisliidu teenetemärk on Eesti Orienteerumisliidu väljaantav teenetemärk. Teenetemärgiga tunnustatakse isikuid, kellel on väärilisi teeneid Eesti Orienteerumisliidu põhikirjaliste eesmärkide elluviimisel või tähelepanuväärseid saavutusi orienteerumisspordi arendamisel Eestis ja mujal maailmas.
Teenetemärk asutati 2017. aastal. Teenetemärgi andmise otsustab Eesti Orienteerumisliidu juhatus.
Eesti Orienteerumisliidu teenetemärk nr 1 pühendati kõigile meie seast lahkunud orienteerumisspordi edendajatele ja kingiti Eesti Spordimuuseumile. 2017. aastal anti erandina välja 3 teenetemärki, üldjuhul antakse aastas välja üks teenetemärk.
Põhja-Sentinel

Põhja-Sentinel on saar, mis asub Andamani saarestikus Bengali lahes India ranniku lähedal.
Saarel elavad sentinelid.
Saare pindala on 59,67 km².
Saar kuulub Indiale. 1956. aastal kehtestatud Andamanide ja Nicobaride põlisrahvaste kaitse määrusega on keelatud saare külastamine ja lähenemine sellele lähemale kui 5 meremiili.
Tõnis Vilu

Tõnis Vilu (sündinud 14. mail 1988) on eesti luuletaja.
Istoprocent

Kris Kärner (sündinud 21. novembril 1996, esinejanimega Istoprocent) on eesti poliitik ja striimer. Kris Kärner lõpetas 2016. aastal Tartu Tamme Gümnaasiumi.
Haridus.
Kris Kärner lõpetas 2016. aastal Tartu Tamme Gümnaasiumi.
Avalik esinemine.
Kärner hakkas YouTube'is tegutsema 27. detsembril 2011, kui laadis üles video "Dirt 3 (Istoprocenti algus)".
2014. aastal esines telesaates "Seitsmesed uudised" Jan Uuspõllu teisikuna. Teles on ta esinenud ka klipiga "SAI" aastavahetuse meelelahutusprogrammis "Rahva Tujurikkuja 2014".
2017. aasta juunis naasnult hakkas ta otseülekandeplatvormil Twitch tegema otseülekandeid videomängudest ning teisi arvustama. Paari kuuga saavutas püsiva jälgijaskonna ning hakkas Twitchis täiskohaga tööle. Pärast mitut reeglite rikkumist Twitchis ta kanal suleti ning Kärner hakkas kasutama Youtube LIVE-i. 12. aprill 2019 naasis ta Twitchi.
2020. aasta aprillis oli tal Youtube's kahe kanali peale kokku 9,2 miljonit‬ vaatamist ja 58 100‬ tellijat., Twitchis jälgijaid kokku 64 873.
2023. aasta veebruaris sai ta keelu kolme autoriõiguse rikkumise eest. Mõni kuu hiljem alustas ta YouTube'is uue kanaliga "isto arhiiv".
Poliitiline tegevus.
Kärner astus 4. veebruaril 2025 erakonna Isamaa liikmeks, kuid lahkus sealt 13. septembril 2025 skandaali tõttu.
Sotsiaalmeedias torkab Kärner silma talitsematu kõnepruugi ning viha õhutamisega kõigi ja kõige vastu. 11. septembril avaldas uudisteportaal Tartu Postimees artikli pealkirjaga: „Sotsid seina äärde ja pumppüssiga maha lasta.” Artiklis käsitleti Kris Kärneri poolt TikTokis tehtud vaenulikku sõnavõttu. Kris Kärner on seejärel öelnud, et tema väljaütlemised ei tulene vihast, vaid soovist haarata noorte tähelepanu ja alustada diskussioone, kuid ei õigusta end sellisel kujul. teatas Kris Kärner Facebookis, et astub Isamaa erakonnast välja. Samas ei loobunud ta Isamaa nimekirjas 2025. aasta kohaliku omavalitsuse volikogude valimistel kandideerimisest Tartu linnavolikogusse. Ta sai isikumandaadi, kogudes 1597 häält.
24.11.2025 Liitus Kärner Tartu Linnavolikogus Isamaa Erakonna fraktsiooniga küllaga ta teatas, et ei kavatse lähiajal Isamaa Erakonnaga taasliituda.
Tunnustus.
2017. aastal nimetati ta Eesti sotsiaalmeedia auhindade galal Playnupp aasta "streamer"'iks. 
29. novembril 2018 võitis ta Eesti Päevalehe "Eesti mõjukate 2018" edetabelis noorte mõjutajate kategoorias 3. koha.
Dušan Tadić

Dušan Tadić (serbia kirillitsas Душан Тадић; sündinud 20. novembril 1988 Bačka Topolas) on Serbia jalgpallur, kes mängib ründajana Türgi kõrgliiga klubis Fenerbahçe ja Serbia jalgpallikoondises.
2016. aastal valiti ta Serbia aasta jalgpalluriks.
Klubikarjäär.
Tadić alustas profikarjääri 2006. aastal kodumaa klubis Vojvodina. 2010. aastal suundus ta 1,23 miljoni euro eest Hollandi kõrgliiga klubisse Groningen. Hooajal 2010–11 lõi ta Hollandi kõrgliigas seitse väravat ja andis 22 resultatiivset söötu. Sel hooajal andis Euroopa tippliigades enam resultatiivseid sööte ainult Mesut Özil (26) ja Lionel Messi (25). 2012. aastal liitus ta teise Hollandi kõrgliiga klubiga – FC Twente –, kus mängis samuti kaks hooaega. Hollandi kõrgliiga hooajal 2013–14 oli klubi suurim väravakütt 16 väravaga ning 14 resultatiivse sööduga liiga parim.
2014. aasta juulis sõlmis ta nelja aasta pikkuse lepingu Inglismaa kõrgliiga klubiga Southampton. Debüüdi Premier League'is tegi ta hooaja esimeses mängus 17. augustil Liverpooli vastu, kellele kaotati 1:2. Tadić andis väravasöödu Nathaniel Clyne'ile, kes lõi Southamptoni ainsa värava mängus. Esimese värava klubi meeskonnas lõi ta 23. septembril penaltist liiga karikamängus Arsenali vastu. Esimese värava Inglise liigas lõi ta 18. oktoobril 8:0 võidumängus Sunderlandi vastu. Lisaks andis ta selles mängus neli resultatiivset väravasöötu, jagades sellega Premier League'i rekordit. 1. mail 2016 andis ta 4:2 võidumängus Manchester City vastu kolm resultatiivset söötu, saades sellega alles neljandaks mängijaks, kes on enam kui ühes Premier League'i mängus andnud kolm või enam väravasöötu.
2018. aasta juunis liitus ta Amsterdami Ajaxiga. Hooajal 2018–19 lõi ta liigas 28 väravat, millega jagas PSV Eindhoveni mängija Luuk de Jongi liiga hooaja suurima väravaküti tiitlit. Samal hooajal tuli ta Ajaxiga Hollandi meistriks.
Suvel 2023 tema leping Ajaxiga lõppes ning ta siirdus Fenerbahçesse.
Koondisekarjäär.
Tadić kuulus 2008. aasta suveolümpiamängudel Serbia olümpiakoondisse.
Ta tegi Serbia rahvuskoondises debüüdi 2008. aastal, kuid regulaarselt hakkas ta koondises mängima 2012. aastal. Esimese värava lõi ta koondisesärgis 11. septembril 2012 MM-i valikmängus Walesi vastu.
Ta kuulus Serbia koondisse 2018. aasta maailmameistrivõistlustel.
Andres Roots Roundabout

Andres Roots Roundabout on Tartus tegutsev kolmeliikmeline ansambel (trio), mis esitab bluusi, svingi ja rokki. Ansambel on nimetatud selle liidri Andres Rootsi järgi.
Anonüümne AK

Anonüümne AK (harvem ka "Anonyymne AK") on Tallinnas tegutsev Eesti punkansambel.
Ansambel asutati sügisel 1986.
Illegaalne Büroo

Illegaalne Büroo oli Eesti punkansambel, mis tegutses 1980. aastatel.
Tuntud laule: "Maiparaad", "Unistus" ("Punane peldik").
Johanson ja Vennad

Johanson ja Vennad (ka Johansonid) oli Eesti ansambel.
Ansambli moodustavad Johansonide pere lapsed.
Dr. Friedrich

Dr. Friedrich (ka Doktor Friedrich) oli Eesti ansambel, mis tegutses aastatel 1979 kuni 1981.
Ansamblis on teiste seas kaasa teinud järgmised muusikud:
Ansambel tegi muu hulgas kaasa Eesti muusikafilmis "Šlaager".
Gunārs Astra

Gunārs Astra (22. oktoober 1931 Riia – 6. aprill 1988 Leningrad) oli läti inimõiguste aktivist ja nõukogudevastane dissident, kelle Nõukogude Liit arreteeris 1961. aastal. Ta mõisteti 15 aastaks vangi ja vabastati 1976. aastal. 1983. aastal arreteeriti ta uuesti, kuid vabastati mõni nädal enne oma surma.
Elulugu.
Gunārs Astra sündis Riias 22. oktoobril 1931. Ta lõpetas põhikooli ning jätkas oma hariduseteed elektromehaanika tehnikumis.
Pärast kooli lõpetamist 1952. aastal asus ta tööle ühes Läti NSV suurimas elektromehaanika tehases VEF. Kuna Astra oli väga haritud ja töökas, edenes ta karjääriredelil ja temast sai 7. raadiotööstuse juhataja. Ta õppis ka inglise keelt.
1958. aastal oli Gunārs Astral võimalus Riias kohtuda Ameerika diplomaatidega. See kohtumine mõjutas oluliselt tema hilisemat elu, võimaldades tal tutvuda Lääne kultuuriga ja arendada vastuseisu kommunismile ja NSV Liidule. 
1961. aastal süüdistati Astrat luuramises, nõukogudevastases propagandas ja kodumaa reetmises ning ta mõisteti 15 aastaks vangi. Ta kandis karistust Mordvas ja hiljem Permi oblastis. Vangisoleku ajal haris ta ennast ise ning kohtus teiste poliitvangidega üle kogu Nõukogude Liidu.
Astra vabastati aastal 1976 ja ta pöördus tagasi Lätti. Ta ei muutnud oma poliitilisi vaateid ja jätkas vastuseisu Nõukogude režiimile.
1983. aastal arreteeriti ta teist korda ja talle mõisteti seitse aastat vabadusekaotust. Seekord süüdistati teda nõukogudevastase kirjanduse omamise ja levitamise eest. Selle kirjanduse seas oli George Orwelli "1984". 
Kohtuprotsessi ajal sai Astra tuntuks oma lõppsõna poolest, milles ta kaitses oma õigust kõnelda läti keeles ja mõistis hukka Nõukogude režiimi. Ta lõpetas oma kõne, öeldes: "Ma usun, et need ajad kaovad nagu õudusunenägu. See annab mulle jõudu, et siin seista ja hingata."
Ta vabastati vanglast 1988. aasta veebruaris, kuid suri Leningradi haiglas 6. aprillil südamehaigusse. Liiguvad arvamused, et KGB oli seotud tema surmaga. Tema matustel Riias osales teadaolevalt 10 000 inimest. 
Riia ringkonnakohtu hoonel, kus Astra süüdi mõisteti, on talle mälestustahvel ning Riias on temanimeline tänav.
Gunārs Astra puhkab Riia metsakalmistul.
Kirjandus.
1998. aastal kirjutas Māris Ruks novelli "Gunars Astra", mida auhinnati kindral Gopperi auhinnaga (USA). Novell on ajalooline ülevaade tuntud inimõiguste kaitsjatest, Balti riikide iseseisvuse taastamisest ja dissident Gunārs Astrast.
Eesti Rahvatantsuansamblite Liit

Eesti Rahvatantsuansamblite Liit (ERTAL) on rahvatantsuansambleid ühendav organisatsioon. See liit on Eesti Rahvatantsu ja Rahvamuusika Seltsi üks alaliitusid.
Alaliit moodustati 2011. aastal. 2024. aastal kuulus liitu 12 ansamblit: Rahvatantsuansambel Kajakas, Tallinna Tehnikaülikooli tantsuansambel Kuljus, Tantsuansambel Kullaketrajad, Rahvakunstiselts Leigarid, Tantsuselts Lee, Rahvatantsuansambel Soveldaja, Tantsuansambel Sõleke, Tantsuansambel Sõprus, Rahvatantsuansambel Tarbatu, Rahvatantsuansambel Tarvanpää, Tantsuansambel Tuisuline ja Tartu Ülikooli Rahvakunstiansambel.
John 4

John 4 (ka John4) on Eesti ansambel.
Ansambli asutas 2010 Jaanus Saago. 2011 ühines ansambliga Triin Niitoja, misjärel ansamblit on nimetatud ka "Triin Niitoja &amp; John 4".
Ansambel võttis osa võistlusest Eesti Laul 2015 ja finaalis sai lauluga "This is Our Choice" 5. koha.
Kadri Voorand Trio

Kadri Voorand Trio on Eesti džässiansambel (trio).
Kadri Voorand Group

Kadri Voorand Group on Eesti džässansambel.
Parsimine

Parsimine ehk süntaksianalüüs (ka süntaktiline analüüs; inglise "parsing") on protsess, milles arvutikeeles või andmestruktuurides esinevaid sõnesid analüüsitakse vastavalt loomuliku keele formaalse grammatika reeglitele. Ingliskeelne termin "parsing" tuleneb ladinakeelsest sõnast "pars" ("orationis"), mis tähendab osa (kõnest).
Parsimist tõlgendatakse keeleteaduse ja informaatika harudes üldjuhul erinevalt. 
Traditsioonilist lauseparsimist kasutatakse tihti mingi kindla lause või sõna täpse tähenduse mõistmiseks. Sageli rõhutatakse, kui oluline on lause jaotamine lauseliikmeteks. 
Arvutilingvistikas kasutatakse terminit viitamaks arvuti poolt teostatud lauseanalüüsile, mille tulemuseks on lauseosade omavahelisi süntaktilisi suhteid kujutav struktuur. 
Psühholingvistikas kasutatakse terminit, kirjeldades keele mõistmist. Selles kontekstis viitab parsimine viisile, kuidas inimesed analüüsivad mingit lauset või fraasi (kõne- või kirjakeeles) vastavalt grammatikale, määratledes lauseliikmeid, süntaktilisi suhteid jne. 
Informaatikas mõistetakse parsimist kui protsessi, mille tulemuseks on programmikoodi kujutav pars- või süntaksipuu. See protsess on kolmeastmeline: 
Saadud tulemust kasutatakse nii kompilaatorites kui ka interpretaatorites.
Loomulikud keeled.
Traditsioonilised meetodid.
Parsimine kui traditsiooniline grammatikaharjutus hõlmab teksti jaotamist lauseliikmeteks, selgitades iga liikme vormi, funktsiooni ja sünktaktilist suhet teiste liikmetega. Saadud selgitused tulenevad suuresti keele käänetest ja pööretest, mis võivad olla võrdlemisi keerukad, eriti tugevalt hääldatud keelte puhul. Selle jaoks, et parsida fraas codice_1, peab märkima kolme asja:
Lauseosadevaheliste suhete kujutamiseks kasutatakse mõnikord lausediagramme.
Psühholingvistika.
Psühholingvistika kontekstis ei hõlma parsimine ainult lauses olevate sõnade liigitamist ja nendevaheliste seoste äratundmist, vaid ka lause tähenduse hindamist vastavalt süntaksi reeglitele, mis tulenevad igast järgnevast sõnast lauses. Tavaliselt parsivad lugejad lauseid osade kaupa ning üritavad pärast iga osa tõlgendada lause tähendust. Saades piisavalt informatsiooni, teevad lugejad oletuse lause järgneva sisu ja kogu tähenduse kohta. Kohates uut lauseosa, üritavad lugejad siduda seda nii varasema tõlgenduse kui ka tehtud järeldustega. Aia-tee lause efekt esineb olukorras, kus lugeja on ebamäärase sõnastuse tõttu tõlgendanud lugemise ajal lause tähendust valesti. Õige tähendus tuleb välja lause lõppu jõudes. Seega peab lugeja lauset uuesti lugema ja hindama, et selle tähendusest aru saada.
Liisi Koikson ja Vaikne Esmaspäev

Liisi Koikson ja Vaikne Esmaspäev on 2012 ilmunud Liisi Koiksoni album. Albumi tootis Tonoscope Records.
Gustavia (Saint-Barthélemy)

Gustavia on Prantsusmaa ülemereühenduse Saint-Barthélemy pealinn. 
See on nime saanud Rootsi kuninga Gustav III auks.
Heinrich Christensen

Heinrich Christensen (sündinud 14. augustil 1973 Kopenhaagenis) on taani näitekirjanik, stsenarist ja lavastaja.
Haridus.
Heinrich Christensen on võtnud näitlejatunde eraõpetajatelt ning lõpetanud 2007. aastal Taani Riikliku Teatrikooli ("Statens Teaterskole") lavastaja erialal. Samal aastal asus selles õppeasutuses lavastajana tööle.
Looming.
Heinrich Christenseni teatritekste iseloomustab mõtteselge ja raputav ühiskondlik satiir. Koos teatrirühmitusega Mungo Park lõi ta edukaid lavastusi (2004 "Trold kan tæmmes", 2006 "Mungo Revy"). Neist on rahvusvahelist tähelepanu äratanud lööv ja provokatiivne teatritekst "Opsang" (2008, taani keeles umbes 'moraaliloeng', inglise keeles "Lecture", eesti keelde tõlgitud kui "Moraal"). Seda teismeliste muusikalist lavatükki on lavastatud ja mängitud suure eduga mitmes Euroopa riigis (olemas taani-, norra-, rootsi- ja ingliskeelne variant), sealhulgas Eestis. Christensen on lavastanud ja mänginud taani teatritrupis The Loyal Shakespeare Company, kus ta lavastas "Romeo ja Julia" ning "Hamleti". Ta on teinud kaasa revüüetenduses "Bornholmerrevyen" (2008, 2009) ning lavastanud 2010. aastal Taani TV-s levimuusikaauhindade jagamise gala "P3 Guld".
Heinrich Christensen elab Kopenhaagenis ja teeb vabakutselise lavastajana tööd mitmes Taani teatris.
Tunnustus.
Heinrich Christensen sai 2008. aastal lavastuse "Café Zennep" eest Reumerti talendiauhinna (taani keeles "Årets Reumert").
Nikola Vlašić

Nikola Vlašić (sündinud 4. oktoobril 1997 Splitis) on Horvaatia jalgpallur, kes mängib ründava poolkaitsjana Itaalia kõrgliigaklubis Torino ja Horvaatia jalgpallikoondises.
Klubikarjäär.
Ta alustas profikarjääri 2014. aastal kodulinna klubis Hajduk Split. Debüüdi klubi põhimeeskonnas tegi ta 17. juulil 2014 UEFA Euroopa Liiga kvalifikatsioonimängus Iirimaa klubi Dundalki vastu. Ta lõi mängus ka värava, saades 16 aasta ja üheksa kuu vanuselt klubi kõige nooremaks väravalööjaks rahvusvahelises mängus. Esimesel hooajal Horvaatia kõrgliigas lõi ta kolm väravat.
2017. aasta augustis sõlmis ta viie aasta pikkuse lepingu Inglismaa kõrgliigaklubiga Everton. Üleminekusumma oli umbes 10 miljonit naela ning see oli Hajduk Spliti läbi aegade suurim müük.
2018. aasta augustis suundus ta hooajaks laenule Venemaa kõrgliigaklubisse Moskva CSKA. 2019. aasta juunis sõlmis ta CSKA-ga püsiva lepingu.
2021. aasta augustis sõlmis ta viieaastase lepingu Inglismaa kõrgliigaklubiga West Ham United. Esimese värava Inglismaa kõrgliigas lõi ta 28. detsembril 2021 mängus Watfordi vastu. Esimese värava Inglismaa kõrgliigas lõi ta 28. detsembril 2021 mängus Watfordi vastu. 2022. aasta augustis läks ta West Ham Unitedist laenule Torinosse.
Koondisekarjäär.
Debüüdi Horvaatia rahvuskoondises tegi ta 28. mail 2017 sõprusmängus Mehhiko vastu. Koondisekarjääri esimese värava lõi ta 6. septembril 2019 EM-i valikmängus Slovakkia vastu. 2021. aasta Euroopa meistrivõistluste viimases alagrupimängus 22. juunil lõi ta värava Šotimaa vastu.
Isiklikku.
Tema õde on kõrgushüppaja Blanka Vlašić. Tema isa Joško Vlašić on kergejõustikutreener ja endine kümnevõistleja.
Heard ja McDonald

Heard ja McDonald ehk Heardi ja McDonaldi saarte ala on Austraaliale kuuluv asustamata saarteala India ookeanis.
Saarte kogupindala on 372 km². Suurima saare Heardi pindala on 368 km².
Saared asuvad umbes 3800 km kaugusel Austraalia rannikust, 4200 km kaugusel Lõuna-Aafrika rannikust, 3800 km kaugusel Madagaskarist ja 1600 km kaugusel Antarktikast.
Villu Veski kvartett

Villu Veski kvartett on 1985 Villu Veski asutatud ansambel.
Koosseis:
Veenus (ansambel)

Veenus oli Eesti ansambel.
Ansambli asutas 1971 Kaja Kõlar.
Liikmeid:
Stuudio 8

Stuudio 8 oli Eesti ansambel, mis tegutses 1962-1964.
Ansambli juht oli Uno Naissoo.
Liikmed:
Pahad Päevad

Pahad Päevad oli Eesti punkansambel, mis tegutses 1987-1989 Tallinnas.
Koosseis:
Tuntud laule: "Punk ei sure", "Mõistmatus".
Midagi juhtub

"Kuch Kuch Hota Hai" (inglise keeles "Something... Something Happens") on India ja Ühendkuningriigi 16. oktoobril 1998 avaldatud hindikeelne romantiline draamafilm. Selle stsenarist ja režissöör on Karan Johar.
Meedium (ansambel)

Meedium oli Eesti ansambel, mis tegutses 1970. aastate lõpul ja 1980. aastate algul Tartu Ülikooli klubi juures. Suuremas osas esitas omaloomigulisi laule ja instrumentaalmuusikat. 
Liikmeid:
Medium (ansambel)

Medium oli Eesti ansambel, mis tegutses aastatel 1974-1980 Tallinnas. Solistideks olid Eesti Riikliku Filharmoonia estraadistuudio õpilased Helmuth Egorov, Merike Sepp ja Aleksander Sepp.
Repertuaari kuulusid enamjaolt välismaiste poplugude kaverid. Proove tehti Tallinnas Mustamäe Mängude Majas. Peamiselt esineti mängides tantsuõhtutel.
Eestikeelsed tõlked lauludele tegi Helmut Jegorov.
Eesti Raadio fonoteegis olevad laulud salvestati kõik ühe sessiooni käigus 1979.aastal. Samal ajal lindistati ka kaks laulu, kus solistiks oli Ardo Juhkov, kellel tol ajal saateansambel puudus.
Mõned laulud on välja antud ka plaatidel.
Marta Skulme

Marta Skulme (neiupõlvenimega Liepiņa; 13. mai 1890 – 3. jaanuar 1962) oli läti skulptor. 
Ta oli Riia Kunstnike Grupi liige, teda on nimetatud esimeseks kutseliseks naisskulptoriks Lätis .
Eluloolist.
Sündis Mālpilsi piirkonnas Vidzemes talupoja perekonnas. Kunsti õppis ta Kaasani Kunstikoolis (1912–1914) ja edasi Petrogradis nn Tauria kunstikoolis (1914–1918), juhendajaks Leonid Sherwood. 1918. aastal katkestas ta õpingud ja pöördus tagasi Lätti, kus tegutses vabakutselise kunstnikuna. 
1920. aastal abiellus ta maalikunstnik Oto Skulmega. 1922. aastal sai Marta Skulmest Riia Kunstnike Grupi liige. Enesetäiendamise eesmärgil külastas ta samal aastal Berliini ja Dresdenit, kus puutus kokku konstruktivismiga, samas kui sealne kunstielu oli jäänud puutumata kubismi stereotüüpidest. 1925. aastal sündis tütar Džemma.
Marta Skulme suri Riias ja tema põrm sängitati 7. jaanuaril 1962 Riia Metsakalmistule.
Marta Skulmele on pühendatud üks osa televisiooni dokumentaalsarjast "Rigas makslinieku grupa". 
Isiklikku.
Marta ja Oto Skulme tütar Džemma Skulme oli tuntud läti maalikunstnik. 
Looming.
Alates 1920. aastast esines ta oma teostega kunstinäitustel Lätis, Nõukogude Liidus ja mujal välismaal.
Kunstnik töötas enamasti skulptuuri väikevormide kallal, ehkki hiljem selgus, et tal oli annet ka monumentaalskulptuuri alal (1924. aastal jagas ta Kārlis Zālega esimest-teist kohta Riia Vabaduse monumendi konkursil ). Marta Skulme plastilise vormi käsitlus on mõjutatud prantsuse modernismi vormikeelest, aga kannab ka kunstniku individuaalse eneseväljenduse pitserit. 1920. aastate algul katsetas ta kubistlike skulptuuridega, millest on säilinud mõned reproduktsioonid. 
1930. aastatel ilmusid tema loomingusse tektooniliselt selged vormid ja massid, monumentaalne üldistus, ning ta hakkas rohkem kasutama karedat, näiliselt töötlemata kivi tekstuuri, säilitades selle juures aga suure nüansseerituse . Marta Skulme lõi skulptuure mitmesugustes materjalides nagu (graniit, pronks ja puit), siiski on enamik tema töid jäänud kipskavanditeks.
Suur mälestusnäitus kunstniku teostest korraldati 1969. aastal, näitus "Marta Skulme. Skulptuur. Oto Skulme. Maal." 1989. aastal ja suur ülevaatenäitus kunstniku kogu loomingust 2009. aastal Läti Rahvuslikus Kunstimuuseumis .
Estonian Folk Orchestra

Estonian Folk Orchestra on Eesti orkester, mis kasutab muu hulgas eesti rahvapille.
Ansambel asutati kevadel 2011 Viljandi Kultuuriakadeemia pärimusmuusika õppejõu Tuulikki Bartosiku eestvõttel.
Ansamblit juhendavad Jonas Knutsson ja Tuulikki Bartosik.
Torupilli Jussi Trio

Torupilli Jussi Trio on Eesti rahvamuusikaansambel (trio).
Ansambel esitab muu hulgas Hiiumaa tuntud torupillimängija Juhan Maakeri (Torupilli-Jussi) loomingut.
Koosseis:
Midrid

Midrid on Eesti viiulitrio. Ansambel on nime saanud nende esimesest seatud laulust, mis kandis pealkirja "Midrilind". Laul räägib muinasjuttudes kohtavast imelinnust midrilinnust.
Koosseis:
Edakai Simmermann

Edakai Simmermann (sündinud 1. detsembril 1949) on eesti rahvakultuuri uurija ja luuletaja.
Teoseid.
Ta on koostanud elektroonilised regilaulikud "Lõuna-Eesti Väike Kannel" (2002) ja "Lähme Loojale loole" (2013).
Ta on kirjutanud Evald Rooma elulooraamatu "Emajõe ääres kasvanud" (2009).
Andrej Kramarić

Andrej Kramarić (sündinud 19. juunil 1991 Zagrebis) on Horvaatia jalgpallur. Ta mängib Saksamaa kõrgliiga klubis 1899 Hoffenheim ja Horvaatia jalgpallikoondises ründaja või ründava poolkaitsjana.
Klubikarjäär.
Ta alustas karjääri kodulinna klubis Zagrebi Dinamo. Teda peeti klubi ajaloo üheks parimaks noorimaks talendiks. Ta tegi klubi põhimeeskonnas debüüdi 2009. aastal 17-aastaselt. Hooaegadel 2009–10 ja 2010–11 tuli ta Dinamoga Horvaatia meistriks. 2013. aasta augustis suundus ta teise Horvaatia kõrgliiga klubisse, Rijeka. Hooajal 2013–14 oli 27 väravaga klubi parim väravakütt. 2014. aastal valiti ta Horvaatia kõrgliiga parimaks mängijaks. Hooaja 2014–15 esimese poolel lõi ta Horvaatia kõrgliigas 18 mänguga 21 väravat. 9. novembril lõi ta kodumängus Lokomotiva vastu viis väravat. Vaatamata sellele, et ta suundus hooaja teises pooles Inglismaale Leicester Citysse, jäi ta 21 väravaga sel hooajal Horvaatia kõrgliiga parimaks väravakütiks.
Leicester Citys meeskonnas tegi ta debüüdi liigamängus 17. jaanuaril 2015 Stoke City vastu. Esimese värava Inglise kõrgliigas lõi ta 10. veebruaril mängus Arsenali vastu. Leicester Citys mängides ei olnud tal enam sellist hoogu nagu hooaja esimeses pooles Rijekas mängides, ning ta lõpetas hooaja 2014–15 teise poole Leicester Citys kolme väravaga. Hooaja 2015–2016 alguses ei suutnud ta enam end Leicester City põhimeeskonda murda, mistõttu suundus ta hooaja teises pooles laenule Hoffenheimi. Kokku lõi ta sel hooajal Saksamaa kõrgliigas 15 mänguga viis väravat. 2016. aasta mais sõlmis ta Hoffenheimiga juba püsiva lepingu.
Hooajal 2016–2017 oli ta 18 väravaga (sh 15 väravat liigas) Hoffenheimi suurim väravakütt. Sama hooaeg lõpetati neljanda kohaga, mis oli klubi ajaloo parimaks tulemuseks Saksamaa kõrgliigas. Veelgi paremaks kujunes järgmine hooaeg, mil saadi kolmas koht. Kramarić oli sel hooajal 13 väravaga Mark Uthi järel klubi resulatiivsuselt teine mängija. Hooajal 2018–19 lõi Kramarić Saksamaa kõrgliigas 17 väravat ning lisaks viis väravat UEFA Meistrite Liiga alagrupiturniiril.
Koondisekarjäär.
Debüüdi Horvaatia rahvuskoondises tegi ta 4. septembril 2014 sõprusmängus Küprose vastu. Esimese värava lõi ta koondise särgis juba viis päeva hiljem EM-i valikmängus Malta vastu.
2018. aasta maailmameistrivõistluste veerandfinaalis lõi ta värava Venemaa vastu.
Samuti kuulus ta Horvaatia koosseisu 2016. aasta Euroopa meistrivõistlustel.
Jeff Skinner

Jeffrey Scott Skinner (sündinud 16. mail 1992 Markhamis Ontario provintsis) on Kanada jäähokimängija, vasakäär. Ta mängib NHL-i klubis Buffalo Sabres.
2010. aastal valis Carolina Hurricanes ta NHL-i "draft"is seitsmenda valikuna. Hooajal 2010–11 oli NHL-i noorim mängija. Sel hooajal lõi ta kokku 31 väravat ja andis 32 resultatiivset söötu. Samal hooajal pälvis ta liiga hooaja parimale uustulnukale antava Calder Memorial Trophy. Ta oli Hurricanesi läbi aegade noorim mängija, kes selle auhinna võitnud oli. Lisaks oli ta 2011. aastal NHL-i tähtede mängul 18 aasta ja 259 mängul NHL-i ja Põhja-Ameerika kõigi nelja suurima spordiliiga kõige noorem mängija, kes on tähtede mängul osalenud.
Pärast kaheksat hooaega Hurricanesis liitus ta 2018. aasta augustis Buffalo Sabresiga.
Kanada jäähokikoondise koosseisus võitis ta 2017. aasta maailmameistrivõistlustel hõbemedali.
Līga Purmale

Līga Purmale (sündinud 4. oktoobril 1948) on läti maalikunstnik.
Elukäik.
Purmale on sündinud Dundaga külas Kurzemes Läti NSV-s. Et õppida kunsti, kolis ta küllalt noorena Riiga, kus algul õppis Janis Rozentālsi nimelises Riia Kunstikoolis, hiljem Läti Kunstiakadeemias, mille lõpetas 1975. aastal monumentaalmaali erialal. 
Läti Kunstnike Liitu kuulub Purmale alates 1978. aastast. Elab ja töötab Riias.
Looming.
Koos oma toonase abikaasa Miervaldis Polisega hakkas 1970. aastatel esimestena Lätis viljelema fotorealismi. Mõlemad on seetõttu olulised suunanäitajad Läti kaasaegses kunstis. Ametlik kunstiõpe soosis tol ajal veel sotsialistliku realismi kaanoni järgimist ja 1974. aastal Riias korraldatud sõltumatu näitus, kus Līga Purmale veel üliõpilasena oma teostega esines, mõjus seetõttu tähelepanuväärsena oma reeglite rikkumisega. Siiski, Lätis oli olukord mõne teise liiduvabariigiga võrreldes liberaalne ning seetõttu hakkasid noored kunstnikud varieerima Ameerika Ühendriikide ja Lääne-Euroopa kaasaegseima kunsti ainetel ka oma teostes.
Līga Purmale esimesed fotorealistlikud maalid olid inspireeritud fotonegatiividest ja slaididest, mille ta projitseeris lõuendile ning maalis kujutise üle – ja kui ta esitles oma tööd 1978. aastal Kunstnike Liidus, tekitas see furoori. Kaheldi, kas ta "fotodega" tohib taotleda maalikunstniku staatust, ent Purmale võeti Kunstnike Liitu vastu, kui ta suutis komisjoni veenda, et ta fotorealistliku maali tegemiseks tegelikult ei vaja projektsioone, ning tulemus on vaid üks valikuline viis reaalsuse kujutamiseks. Kunstniku hilisem looming on pöördunud traditsioonilisema laadi poole. Līga Purmale varasemas motiivistikus leiab palju maastikke, hilisemas teravamate värvide ja närvilisema pintslitehnikaga linnavaateid.
Kunstniku teoseid leidub Tretjakovi Galerii kogus Moskvas, Jane Voorhees Zimmerli Art Museumi kogus USA-s New Jerseys, Klava Sipolins Foundationi kogus Kanadas, Läti Kunstnike Liidu kogus, Riias Läti Rahvuslikus Kunstimuuseumis ja mujal. 
2009. aastal müüdi tema maal "Saturday Night Movie" Sotheby oksjonil Londonis.
Damnatz

Damnatz on vald Saksamaal Alam-Saksi liidumaal Lüchow-Dannenbergi kreisis. Valla pindala on 16,25 km². 31. detsembril 2017 elas seal 284 inimest.
Göhrde

Göhrde on vald Saksamaal Alam-Saksi liidumaal Lüchow-Dannenbergi kreisis. Valla pindala on 40,71 km². 31. detsembril 2017 elas seal 593 inimest.
Vald on saanud nime Göhrde riigimetsa järgi, mille pindala on umbes 75 km², tuntud oma tammede, pöökide ja ulukikaitsealade poolest. Metsas asuv jahimaja ehitati 1689. aastal ja taastati Hannoveri kuninga Ernst Augusti poolt. Ajaloo jaoks on see teada Gohrde põhiseaduse tõttu, mis avaldati siin 1719. aastal.
See on tähelepanuväärne ka Göhrde lahingu poolest 16. septembril 1813 Kuuenda koalitsiooni sõjas, milles liitlasväed Wallmodeni juhtimisel võitsid Pécheux' juhitavat Prantsuse väge.
Gusborn

Gusborn on vald Saksamaal Alam-Saksi liidumaal Lüchow-Dannenbergi kreisis. Valla pindala on 48,3 km². 31. detsembril 2017 elas seal 1194 inimest.
Jameln

Jameln on vald Saksamaal Alam-Saksi liidumaal Lüchow-Dannenbergi kreisis. Valla pindala on 35,84 km². 31. detsembril 2017 elas seal 1036 inimest.
Matemaatik Bernhard Riemann (1826–1866) sündis Breselenzis.
Grzegorz Krychowiak

Grzegorz Krychowiak (sündinud 29. jaanuaril 1990 Gryfices) on Poola jalgpallur, kes mängib Saudi Araabia kõrgliigaklubis Abha Club ja Poola jalgpallikoondises kaitsva poolkaitsjana.
Klubikarjäär.
Krychowiak alustas klubikarjääri Prantsusmaa klubides. 2008. aastal tegi ta debüüdi Prantsusmaa tugevuselt kolmanda liiga klubi Stade de Reimsi esindusmeeskonnas. Ta jõudis kiiresti klubi põhimeeskonda ja aitas klubil järgmiseks hooajaks tõusta Prantsusmaa esiliigasse Ligue 2. Hooajal 2010–11 saadi esiliigas kümnes koht ja Krychowiak valiti fännide poolt klubi hooaja parimaks mängijaks. Hooajal 2011–12 pääses ta kaks korda Bordeaux' Girondinsi meeskonnas väljakule Prantsusmaa kõrgliigas, kuid põhiosa hooajast veetis ta laenul esiliigaklubis Nantes. 2012. aasta juunis sõlmis ta lepingu Reimsiga, mis oli jõudnud kõrgliigasse.
2014. aasta juulis liitus ta 4,5 miljoni euro eest Hispaania kõrgliigaklubiga Sevilla. Debüüdi Sevilla meeskonnas tegi ta 12. augustil UEFA superkarikamängus Madridi Reali vastu. Hooaegadel 2014–15 ja 2015–16 tuli ta klubiga UEFA Euroopa Liiga võitjaks. Hooajal 2015–16 valiti ta Hispaania kõrgliiga hooaja sümboolsesse koosseisu.
2016. aasta juulis suundus ta tagasi Prantsusmaale, liitudes Paris Saint-Germainiga. Regulaarseks mängumeheks ta hooajal 2016–2017 PSG-s ei saanud, pääsedes Prantsusmaa kõrgliigas väljakule 11 korral.
Hooaja 2017–2018 veetis ta laenul Inglismaa kõrgliigaklubis West Bromwich Albion. Krychowiak pääses sel hooajal Inglismaa kõrgliigas väljakule 28 korral, kuid ühtegi väravat ei löönud. West Bromwich Albion lõpetas hooaja 20. kohaga ja langes esiliigasse.
2018. aasta juulis liitus ta laenulepingu alusel Venemaa kõrgliigaklubiga Moskva Lokomotiv. 2019. aasta juulis sõlmis ta klubiga püsilepingu.
2021. aasta augustis siirdus ta Venemaa kõrgliigaklubisse FK Krasnodar, kellega sõlmis ta kolmeaastase lepingu. 2022. aasta märtsis läks ta sealt kuni hooaja lõpuni laenule Kreeka kõrgliigaklubisse Ateena AEK. 2022. aasta juulis läks ta üheks hooajaks laenule Saudi Araabia kõrgliigaklubisse Al Shabab.
2023. aasta juulis sõlmis ta üheaastase lepingu Saudi Araabia kõrgliigaklubiga Abha Club, mille peatreeneriks oli äsja saanud Poola koondise endine peatreener Czesław Michniewicz.
Koondisekarjäär.
Debüüdi Poola rahvuskoondises tegi ta 14. detsembril 2008 sõprusmängus Serbia vastu. Esimese värava lõi ta koondise särgis 14. novembril 2014 EM-i valikmängus Gruusia vastu.
2018. aasta maailmameistrivõistluste esimeses alagrupimängus lõi ta värava Senegali vastu.
Samuti kuulus ta Poola koondisse 2016. aasta Euroopa meistrivõistlustel ja 2021. aasta Euroopa meistrivõistlustel ning 2022. aasta maailmameistrivõistlustel.
Poola koondises mängis ta aastatel 2008–2023 kokku 100 korda ja lõi viis väravat.
Andmepüük

Andmepüük ehk kalastamisrünne (inglise keeles "phishing") on internetipettus, kus kasutajatelt püütakse välja petta isiklikke või tundlikke andmeid.
Sageli sisaldab välja petetud informatsioon näiteks kasutajanimesid, paroole ja krediitkaardiandmeid. Tavaliselt tehakse sellist pettust e-kirja või kiirsuhtluse kaudu. Ründaja saadab kasutajale usaldusväärsena näiva e-kirja, mis sisaldab sellise õngitsuslehe linki, mille veebileht sarnaneb välimuselt panga ehtsa veebilehega. Seejärel meelitab ründaja kasutajat oma isiklikke andmeid avaldama. Kasutajale antakse võimalus sellel leheküljel sisse logida. Pärast andmete sisestamist ja sisselogimise nupule vajutamist salvestuvad sisselogimisandmed ja ründaja saab juurdepääsu inimese pangakontole. Nii saab ründaja vajaliku kasutaja isikliku info õngitsuslehel salvestunud sisselogimisandmetest.
Andmepüük on üks manipuleerimisründe (ingl "social engineering") võtteid, kus kasutajat üritatakse petta, kasutades ära tema inimlikke nõrkusi. Üks manipuleerimisviis on hirmutamine, kus petturid võivad isikut ähvardada selleks, et isiklikku informatsiooni saada. Üheks ähvarduse viisiks võib olla konto blokeerimine, kui õngitsuslehele ühe nädala jooksul sisse ei logita. Pettur paneb kasutaja olukorda, kus talle lisatakse e-kirja kaudu õngitsusleht ja avaldatakse survet ka personaalse informatsiooni andmiseks.
Andmepüügi liigid.
Suunatud kalastusrünne.
Suunatud kalastusrünne (ingl "spear phishing") on rünne võltssaatja saadetud e-kirjaga, mille eesmärk on rünnata konkreetset isikut või asutust. Suunatud kalastusründe korral kasutatakse asutuse ründamisel selle enda veebilehte. Tehakse nii, et e-kirja saatja näiks olevat keegi kasutajale tuttav isik sellest asutusest. Kuna kasutaja tunneb isikut, siis usaldab ta suurema tõenäosusega e-kirja sisu.
Kloonitud andmepüük.
Kloonitud andmepüük (ingl "clone phishing") on rünne, kus ründaja teeb olemasolevast e-kirjast peaaegu identse variandi. Selline e-kiri sisaldab peaaegu samasuguse nimega saatjat ja sellega seotud sisu. E-kirja sisus olevad lingid on samas ära muudetud ja sisaldavad tõenäoliselt midagi pahatahtlikku.
Vaalapüük.
Vaalapüük (ingl "whaling") on andmepüük, kus rünnatakse spetsiaalselt suurte asutuste-ettevõtete juhte. Tahetakse ligi saada konfidentsiaalsele infole ja selleks üritatakse petta ettevõtte juhatuses olevaid isikuid. Vaalapüügi korral kasutatakse samuti võltsitud e-kirja ja veebisaiti selleks, et konfidentsiaalset informatsiooni kätte saada.
Andmepüügi eest kaitsmine.
Selleks, et ennast andmepüügi eest kaitsta, tuleks veebi sirvida mõistlikult. E-kirja avamisel tuleks vaadata saatja e-posti aadressi. Ettevaatlik tuleks olla e-kirjas olevate linkide klõpsamisel ja manuses olevate failide avamisel, isegi kui e-kiri tundub olevat usaldusväärselt allikalt. Samuti tuleks hoiduda e-kirjadest, kus küsitakse konfidentsiaalseid andmeid. Veel peaks olema ettevaatlik lühendatud linkide eest, sest nende linkide sihtkohta pole algselt näha ja ründaja võib kasutaja suunata õngitsuslehele.
Vambola küla

Vambola (kirillitsas Вамболы) on küla Mariinski rajoonis Tomski oblastis. 
Küla asutati 1907.–1908. aastal. 
Külas on mälestusmärk Teises maailmasõjas langenud külameestele. Sellel on kokku 29 nime, millest üks on vene nimi. Langenute nimekiri on originaalis kirillitsas.
Avatud innovatsioon

Avatud innovatsioon on organisatsioonide koostööd rakendav innovatsioon, mis vastandub traditsioonilisele korporatiivsele tootearendusele, kus teadmisi üritatakse kiivalt organisatsiooni sees hoida. Ettevõtetevahelise avatuse ja koostöö võimalikku positiivset mõju tootearenduse vallas hakati täheldama juba 1960. aastatel. Termini "avatud innovatsioon" kasutamist välise koostöö kirjeldamiseks on eriti propageerinud Henry Chesbrough, kes on teemat tänapäeva kontekstis laialdaselt lahanud oma raamatus "Open Innovation: The new imperative for creating and profiting from technology" (2003).
Algselt viidati terminiga paradigmale, kus ettevõtted, mis otsivad võimalusi oma tehnoloogia arendamiseks, saavad ja ka peaksid rakendama väliseid ideid lisaks sisemistele ning leidma sisemisi ja väliseid teid turule. Tänapäeval defineeritakse seda aga kui innovatsiooniprotsessi, mis põhineb teadlikult juhitud teabevoogudel üle organisatsioonipiiride, rakendades rahalisi ja mitterahalisi mehhanisme kooskõlas organisatsiooni ärimudeliga. Tähelepanuväärne on selle värskema definitsiooni juures see, et avatud innovatsioon pole keskendunud vaid ettevõttele endale, vaid võib hõlmata ka novaatoritest tarbijaid.
Kuna innovatsioon toimub pigem olemasolevatest suurkorporatsioonidest väljaspool, tihti idufirmade eestvedamisel, siis ei saa ettevõtted toetuda ainult firmasisesele arendusele. Vaja on kaasata välist innovatsiooni, hankides litsentse teiste patentidele. Lisaks tuleks omakorda litsentseerida ja pakkuda teenusena enda teadmisi ja oskusi, edendamaks koostööd teiste osapooltega.
Eelised.
Avatud innovatsioon pakub potentsiaalseid eeliseid koostööd praktiseerivatele organisatsioonidele:
Puudused.
Samas seostatakse avatud innovatsiooni rakendamist mitmete riskide ja väljakutsetega:
Võrdlus suletud innovatsiooniga.
Tabel näitlikustab, mis põhimõtetel võidakse eelistada üht lähenemist teisele.
Otepää vallavanem

Otepää vallavanem on oluline ametiisik Otepää vallas.
Kaarepere metsakatsejaam

Kaarepere metsakatsejaam oli metsakatsejaam Jõgevamaal Kaarepere ümbruses. Katsejaam oli Eesti Metsainstituudi alluvuses.
Katsejaam moodustati 1. jaanuaril 1973 Kaarepere metskonna ja Härjanurme kalamajandi baasil. 1975 läksid katsejaama koosseisu ka Kaiavere kalamajand, Härjanurme tiigimajand ja Äksi kalakasvatusmaja.
Moskiitolaevastik

Moskiitolaevastik ehk sääselaevastik (inglise k: "Mosquito fleet") on kaatritest, harvem ka muudest väikestest sõjalaevadest koosnev rannikuvetes või siseveekogul tegutsev sõjalise otstarbega laevastikuüksus, mida iseloomustavad reageerimisvõime, kiirus ja manöövrivõime.
Kirjeldus.
Moskiitolaevastiku eelisteks on hinna ja lahingulise kasuteguri soodne suhe ning madalamates või kitsamates akvatooriumides (sealhulgas saarestikud) efektiivse tegutsemise võime. Puudusteks on piiratud merekindlus ja -autonoomsus ning lahinguolukorras üksikuna vähene üleelamisvõime, mis lubavad laevastikku rakendada vaid rannikumeres ja üksustena.
Ajalugu.
Moskiitolaevastikeks hakati esmalt nimetama torpeedokaatrite üksusi, mis tekkisid 1. maailmasõja künnisel. Selgus, et väikesed ja kiired torpeedokaatrid olid suutelised tekitama tõsiseid kaotusi suurtele võimsatele, kuid samas kohmakatele sõjalaevadele. Nimetust on kasutatud ka ametlikult USA mereväes.
Janis Rozentālsi nimeline Riia Kunstikool

Janis Rozentālsi nimeline Riia Kunstikool (läti keeles "Jaņa Rozentāla Rīgas Mākslas vidusskola", JRRMV) on Riias asuv kunstikallakuga gümnaasium. 
Seal õpetatakse akadeemilisel tasemel joonistamist, maalimist ja kompositsiooni, samuti graafikat, disaini, foto- ja multimeediakunsti. Kool pakub võimalust õppida ka läti keelt, ajalugu ja kultuuri, kunstiajalugu, samuti matemaatikat, loodusteadusi, ettevõtluse aluseid ning infotehnoloogiat. Kool pakub ka ettevalmistuskursusi kunsti edasiõppimisest huvitatud põhikooliõpilastele. Õppetöö toimub läti keeles.
Ajalugu.
Kool asutati 1896. aastal õhtukoolina Läti maalikunstnike seltsi algatusel. 1928. aastal muudeti kooli nime, see sai Läti Maalikunsti ja Käsitöö Edendamise ja Abi Seltsi Kutsekooliks (läti keeles "Latvijas daiļkrāsotāju amatniecības veicināšanas un palīdzības biedrības aroda skola"), ning 1944. aastal Riia Kunstikeskkooliks (läti keeles "Rīgas Mākslas vidusskola"). 1946. aastal muudeti see Jānis Rozentālsi nimeliseks Kunstikeskkooliks ja kool anti Läti Kunstiakadeemia eestkoste alla. 1998. aastal sai nimeks Jānis Rozentālsi Kunstikolledž (läti keeles "Jaņa Rozentāla Rīgas Mākslas koledža") ja 18. märtsil 2002 sai kool tagasi algse nime.
Alates 1999. aastast asub kool praegusel aadressil Hāmaņa ielā 2A Pārdaugavā linnaosas, Reinhold Georg Schmaelingi projekteeritud juugendstiilis hoones.
Muud.
Ajakirjanduses on kasutatud ka nime Riia Janis Rozentālsi kunstikool. 2011. aastal toimus Riias 65. sünnipäeva tähistava Janis Rozentālsi nimelise Riia Kunstikooli ja 60. sünnipäeva tähistava Tartu Kunstikooli õpilaste ühisnäitus.
Väike vesikatk

Väike vesikatk ("Elodea nuttallii") on vesikatku perekonda kuuluva taimeliik.
Eestis leitud mõnedes Kesk-Eesti veekogudes võõrliigina. Põhja-Ameerikast pärit liik jõudis Euroopasse 20. sajandi alguses, esmalt Inglismaale.
Jean Baptiste Biot

Jean-Baptiste Biot (21. aprill 1774 – 3. veebruar 1862) oli prantsuse füüsik, astronoom ja matemaatik, kes tõendas meteoriitide olemasolu ja uuris valguse polarisatsiooni. Mineraal biotiit on nimetatud tema auks. Oma töö eest valguse polariseerumisest, kui valgus läbib keemilisi lahuseid sai ta 1924 Londoni Kuninglikult Seltsilt Rumfordi medali. Ka on tema ja Félix Savarti järgi nimetatud Biot'-Savarti seadus, kes avastasid 1820. aastal, et elektrijuhet ümbritseva magnetvälja tugevus on pöördvõrdeline kaugusega elektrijuhtmest.
K-keskmiste klasterdamine

"k"-keskmiste klasterdamine on meetod vektorite kvantimiseks, algselt signaalitöötluseks. Meetod on populaarne andmekaeve klasteranalüüsis. 
"k"-keskmiste klasterdamise eesmärk on jagada "n" objekti "k" klastrisse nii, et iga objekt kuuluks klastrisse, mille keskpunktile see kõige lähedamal on. Selle tulemusena jaotub andmeruum Voronoi rakkudeks.
Algoritm on sarnane "k"-lähima naabri algoritmiga, mis on tuntud masinõppe klassifitseerimises. "k"-lähima naabri algoritmi saab kasutada "k"-keskmiste algoritmist saadud klastrite keskpunktide peal, et klassifitseerida uusi andmeid olemasolevatesse klastritesse. Seda kutsutakse Rocchio algoritmiks või lähima tsentroidi klassifitseerijaks.
Kirjeldus.
Olgu antud hulk objekte (x1,x2...,xn), kus iga objekt on "d"-mõõtmeline vektor. Siis jagab "k"-keskmiste klasterdamise algoritm "n" objekti "k(≤n)" hulka S = {(S1,S2...,Sk)} nii, et klastrisisene hälvete ruutude summa oleks minimaalne (klastrisisene ruutude summa).
Eesmärk on leida
formula_1,
kus formula_2 on "Si" punktide keskmine. See on võrdväärne samas klastris olevate punktipaaride hälvete minimeerimisega:
formula_3.
Selle võrdväärsuse saab tuletada valemist formula_4. Kuna koguhälve on konstantne, siis see on samuti võrdväärne erinevates klastrites olevate punktipaaride hälvete maksimeerimisega (klastritevaheline ruutude summa).
Algoritm.
Standardne algoritm.
See algoritm on levinuim klasterdamise algoritm. See kasutab iteratiivset täiustamise meetodit. Seda algoritmi kutsutakse "k"-keskmiste algoritmiks. Just arvutiteaduses kutsutakse seda ka Lloydi algoritmiks.
Esiteks seadistatakse "k" keskpunkti "m1,m2...,mk", seejärel algoritm kordab kahte sammu:Ülesande samm: määrata iga objekt klastrisse, mille keskpunktile on antud objekt eukleidilise kaugusega kõige lähemal. (Matemaatiliselt tähendab see, et jaotame objektid vastavalt Voronoi diagrammiga, mille keskpunktid tekitavad.
formula_5
kus iga objekti "xp" kohta on määratud täpselt üks klaster "S(t)" isegi siis, kui objekti oleks võimalik määrata rohkematesse klastritesse.
Uuenduse samm: Arvutada uued keskpunktid, milleks saavad tekkinud klastrite tsentroidid.
formula_6Algoritm on koondunud, kui ülesande sammus klastrid enam ei muutu. Pole garanteeritud, et algoritm leidis kõige optimaalsema lahenduse.
See algoritm on tihti esitatud kui objektide lähimasse klastrisse määramine kauguse alusel. Mingi teise kauguse funktsiooni kasutamine (välja arvatud eukleidiline kaugus) võib takistada algoritmi koondumast. "k"-keskmiste algoritmile on pakutud välja erinevaid täiustusi, näiteks sfäärilist "k"-keskmist ja "k"-medoidi, mis lubavad kasutada teisi kaugusmeetmeid.
Initsialiseerimine.
Kõige sagedamini kasutatakse esimeste keskpunktide seadistamiseks Forgy ja suvalist jaotust. Forgy meetod valib suvaliselt "k" objekti ja kasutab neid algsete keskmistena. Suvaline jaotuse meetod jagab kõik objektid suvaliselt "k" klastrisse ja seejärel teeb uuenduse sammu. Forgy meetod kipub algseid keskmisi hajutama, kuid suvalise jaotuse meetod paigutab kõik andmete keskele.
InfoFinland.fi

InfoFinland on mitmekeelne veebileht, kuhu kogutakse kokku tähtis teave Soome elama asumist planeerivale või juba siin elavale inimesele. Veebileht teenindab ka ametkondi, olles abiks mitmekeelsel teavitamisel.
Kasutaja leiab InfoFinlandist usaldusväärset emakeelset teavet Soome elama asumise, töö, õppimise, eluaseme, koolituse, tervishoiu, perekonna, probleemsete olukordade ja vaba aja veetmise kohta. Veebilehtedel on lisaks kohalikku teavet Helsingi piirkonnast (Helsingi, Espoo, Vantaa ja Kauniainen), Turust, Tamperest, Kokkolast, Ylivieska piirkonnast, Raahe-Kalajoki piirkonnast, Raahest, Siikajoest, Pyhäjoest, Kalajoest ja Merijärvest, Oulust ja Rovaniemist.
Veebiteenusel on kolm peamist sihtrühma:
InfoFinlandi keeled on soome, rootsi, inglise, eesti, prantsuse, vene, somaali, türgi, araabia, pärsia, hiina ja hispaania. Keeleversioonid on identsed.
Finnishcourses.fi –kursuste otsing on osa InfoFinlandi teenusest. See teavitab soome ja rootsi keele kursustest Helsingi, Tampere ja Turu piirkondades.
InfoFinlandi veebilehte haldab Helsingi linn. Riiklikud koostöö rahastajad on Soome töö- ja ettevõtlusministeerium, Soome haridus- ja kultuuriministeerium, Soome keskkonnaministeerium, Kela ("Kansaneläkelaitos") ja Soome Maksuamet (soome "Verohallinto").
Veebiteenuse InfoFinland nimi oli varem Infopankki. Nimemuutus toimus novembris 2018.